Document ID: /roh_data/filtered/Laws_Sagogn.jsonl.gz/60

Cuntegn
I.	Disposiziuns generalas	3
II.	Administraziun	3
III.	Cultivaziun digl uaul	5
IV.	Products forestals e prestaziuns forestalas	6
V.	Protecziuns encunter donns	7
VI.	Disposiziuns penalas	7
VII.	Disposiziuns finalas	8
Disposiziuns executivas tier la lescha cantunala d'uaul sebasond sin gl'art. 54 dalla lescha cantunala d'uaul (LCU)
Disposiziuns generalas
Administraziun
Cultivaziun digl uaul
Products forestals e prestaziuns forestalas
Protecziuns encunter donns
Disposiziuns penalas
Disposiziuns finalas
Rimnada sistematica 
da dretg communal dalla
Vischnaunca da Sagogn
Nummera
8200.01
Tetel
Lescha d’uaul
Ediziun
Ediziun dils 13.05.1998

Ediziun dils 04.06.1980
Valeivel
07.07.1998
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 12.02.2024 tras Thomas Candrian
Intent
Art. 1
Intent
Igl uorden forestal communal regla l'organisaziun, las incumbensas e las obligaziuns dii survetsch forestal dalla vischnaunca.
Principi
Art. 2
Principi
Ils uauls da vischnaunca duein saver ademplir lur prestaziuns da protecziun, d'utilisaziun e dil beinstar public a moda durabla.
Organisaziun
Art. 3
Organisaziun
La vischnaunca ademplescha sias incumbensas entras s'unir cun la vischnaunca da Laax ell'associaziun dil revier forestal Sagogn/Laax.

Ella elegia dus delegai en la cumissiun dil revier forestal Sagogn/Laax.
Administraziun e survigilonza
Art. 4
Administraziun e survigilonza
L'administraziun e la survigilonza dils uauls communals ei caussa dalla suprastonza communala. In commember da suprastonza ei gerau d'uaul.
Suprastonza communala
Art. 5
Suprastonza communala
La suprastonza communala ei responsabla pil manteniment e per la cultivaziun cunvegnenta dils uauls communals.

Ella
fixescha las directivas dalla politica forestala dalla vischnaunca;
surdat lavurs pli grondas;
punescha surpassaments digl uorden forestal communal;

Sch'ei vegn tractau en las sedutas dalla suprastonza communala fatgs forestals, vegn il selvicultur da revier envidaus cun vusch consultativa.
La cumissiun da revier
Art. 6
La cumissiun da revier
La cumissiun da revier ei responsabla per la gruppa da revier. Ella
elegia il selvicultur e persunal dil revier forestal;
approbescha ils contracts da survetsch e las cundiziuns d'engaschament;
approbescha il camet dils duêrs dil selvicultur e persunal;
approbescha il program da lavur, il preventiv ed il quen da menaschi;
decida sur digi acquist d'uaffens, maschinas e vehichels el rom dil preventiv approbau;
Gerau d'uaul
Art. 7
Gerau d'uaul
Il gerau d'uaul
ei delegau dalla curnissiun dil revier forestal Sagogn/Laax;
promova l'econornia forestala e la cornmercialisaziun dalla lenna en vischnaunca;
representa ils interess forestals en suprastonza communala ed ella populaziun;
pren part allas uatgas forestalas;
fa proposta per la surdada da lavurs forestalas pli grondas;
survigilescha la vendita da lenna;
suttascriva ils contracts da vendita da lenna e da lavurs forestalas.
Selvicultur da revier/caumenaschi
Art. 8
Selvicultur da revier/caumenaschi
Il selvicultur da revier vegn engaschaus e salarisaus tenor las disposiziuns executivas decisivas dil cantun. El ha l'obligaziun da menar il menaschi forestal tenor las disposiziuns executivas dil cantun, e tenor il carnet dils duérs.
Finamira
Art. 9
Finamira
Ils uauls communals ein da cultivar tenor las disposiziuns fixadas en la planisaziun forestala.
Program annual
Art. 10
Program annual
Las lavurs sedrezzan tenor il program annual approbau e tenor il preventiv.
Segirtad da lavur
Art. 11
Segirtad da lavur
Lavurs d'uaul astgan vegnir exequidas sulettamein da luvrers scolai corrispundentamein ed observond las disposiziuns davart la segirtad da lavur digl ISAA. Lavurs a tiarzs astgan vegnir surdadas ultra da quei sulettamein observond l'obligaziun necessaria d'agir cun quitau.
Protecziun dalla lenna
Art. 12
Protecziun dalla lenna
Leu, nua ch'igl ei necessari per motivs fitosanitars ni per segirar la qualitad, sto la lenna vegnir allontanada immediat ord igl uaul u vegnir tractada a moda cumpetenta.
Infrastructura
Art. 13
Infrastructura
Per cultivar ils uauls communals eis ei da crear ina infrastructura cunvegnenta e quella ei da mantener en in bien stadi.
Diever dallas vias d'uaul
Art. 14
Diever dallas vias d'uaul
Il fa diever dallas vias d'uaul sedrezza tenor il regulativ da carrar sin vias d’uaul.
Commercialisa-ziun
Art. 15
Commercialisa-ziun
La vischnaunca commercialisescha ils products forestals e Ias prestaziuns forestalas tenor il meglier pusseivel. Ella sustegn associaziuns cun las medemas finamiras ed ei commembra dalla SELVA.
Venelita da lenna
Art. 16
Venelita da lenna
La vendita dalia lenna vegn fatga dil selvicultur tenor ils principis dallas “usanzas commerciala dalla Svizra"
Consum intern
Art. 17
Consum intern
La lenna da diever e da brisch per baghetgs communals vegn messa a quen pil prezi da fiera.
Lenna da taxa
Art. 18
Lenna da taxa
La suprastonza decida davart las cundiziuns da vendita da lenna da taxa allas persunas cun dretg sin quella. Ei vala las perscripziuns en aschunta 1.
Lenna manecla
Art. 19
Lenna manecla
Sco lenna manecla valan lenna secca sidretg e lenna per tiara cun meins che 16 cm diameter en l'altezia dil pèz, sco era roma, scorsa, restonzas da tagl e tocca libra. Tut tgi che vul rimnar lenna manecla sto s'annunziar tier il selvicultur da revier.
Pigneuls, dascha per cuvierer
Art. 20
Pigneuls, dascha per cuvierer
Ils pigneuls e la dascha per cuvierer astgan vegnir tagliai sulettamein sut survigilonza forestala. Il selvicultur da revier mira che quei vegni pinau e consignau en uorden e cunvegnentamein.
Prestaziuns d'economia colectiva
Art. 21
Prestaziuns d'economia colectiva
Iis cuosts per las prestaziuns d'economia collectiva ein da cumprovar e da metter ton sco pusseivel a quen als gudiders. Tut ils recavs per las prestaziuns d'economia collectiva e per utilisaziuns secundaras duein vegnir screts dabien al quen forestal.
Pasculaziun
Art. 22
Pasculaziun
L'utilisaziun dils uauls sut pasculaziun ei da reglar en cunvegnietscha cun il survetsch forestal en reglaments da pasculaziun ni en projects per separar igl uaul e la pastira.
Fiug
Art. 23
Fiug
Igl ei lubiu da far fiug egl uaul u en vischinonza da quel sulettamein sch'ei dat negin prighel d'incendi special. Pigl Uaul Grond e gl'Uaul da Canginas e Sogn Giacun vala in scamond da far fiug ordeifer las fueinas ufficialas.
Campar
Art. 24
Campar
Igl ei scumandau da campar egl uaul.
Access
Art. 25
Access
Igl access digl Uaul Grond vegn naven dils 1.da december entochen ils 31 da matg restrenschius sin vias e sendas.
Cumpetenza
Art. 26
Cumpetenza
La suprastonza communala ei cumpetenta per tuts surpassarnents encunter igl uorden forestal, aschilunsch che quels ein buca suttamess alla cumpetenza d'ina autra instanza.
Castitgs
Art. 27
Castitgs
Ils surpassaments dil present uorden forestal vegnan puni cun castitgs da 100.-- entochen 5'000.-- francs, ultra dall'obligaziun da surprender l'indemnisaziun cumpleina dil donn.
Scadenza, mieds legals
Art. 28
Scadenza, mieds legals
Ils castitgs e l'indemnisaziun dil donn ein da pagar alla cassa communala enteifer in meins suenter la consignaziun dalla disposiziun dil castitg.

Encunter ils castitgs dai dalla suprastonza communala ha il puniu il dretg da recuorer alla dertgira administrativa.
Obligaziun da denunziar
Art. 29
Obligaziun da denunziar
Las persunas ufficialas ein obligadas da denunziar ils surpassaments che vegnan ad els ad ureglia.
Abrogaziun da dretg da tochen dacheu
Art. 30
Abrogaziun da dretg da tochen dacheu
Igi uorden forestal dils 04 da zercladur 1980 vegn abrogaus.
Vigur
Art. 31
Vigur
Quest uorden forestal inclusiv l'aschunta van en vigur cull'approbaziun dalla radunonza communala e dalla Regenza dil cantun Grischun.
Ediziun approbada dalla Suprastonza communala ils
-
Ediziun approbada dalla Radunonza communala ils
13.05.1998
Ediziun approbada dalla Regenza dil cantun GR ils
07.07.1998
Lescha d’uaul
Rimnada sistematica da dretg communal		Pagina 8 da 8
Lescha d’uaul - Products forestals e prestaziuns forestalas	07.07.1998
Rimnada sistematica da dretg communal		Pagina 8 da 8